# РЕЗЮМЕТА НА ПРОЕКТИ ЗА КОНКУРС „УЧАСТИЕ ЗА ПРИРОДА”

Съдържание

[1. Христина Карамфилова Якъбова 1](#_Toc420049506)

[3. Ученически парламент на 3ОУ „Братя Миладинови“ гр. Гоце Делчев 1](#_Toc420049507)

[4. Неформална гражданска инициатива, с.Борино, област Смолян 2](#_Toc420049508)

[Описание на кандидата: 2](#_Toc420049509)

[5. Сдружение „Бъдеще за Никюп“ 2](#_Toc420049510)

[7. Неформалната гражданска инициатива „Сливи за смет”, Община Антоново 3](#_Toc420049511)

[8. Неформална гражданска инициатива от село Бельовци 3](#_Toc420049512)

[9. Родители при ЦДГ “Биляна“ №22 гр. Ямбол от  група Незабравка 4](#_Toc420049513)

[10. Валентин Кирилов Грандев 4](#_Toc420049514)

[11. Неформална гражданска инициатива, Варна 5](#_Toc420049515)

[12. “Зелени Идеи” ЕООД, сдружение „Активни граждани“ 5](#_Toc420049516)

[13. Христина Ябъкова 5](#_Toc420049517)

[14. Ученически еко клуб „Силивряк“, Велико Търново 6](#_Toc420049518)

[15. СНЦ „Училищно настоятелство към ОУ “Св.Св.Кирил и Методий” с.Марково, община Родопи 6](#_Toc420049519)

[16. Д-р Таня Славова Грандева и съмишленици от инициативата „В едно с Природата“ 6](#_Toc420049520)

[17. Сдружение „Зона Ловеч“ 7](#_Toc420049521)

[19. Любка Иванова Чомакова и група деца от ПИГ – 1 група, гр.Дупница 7](#_Toc420049522)

[23. „Прегръдка за гората – стихийно шествие“ 7](#_Toc420049523)

[24. Мария Димитрова Георгиева „Прегръдка за гората – стихийно шествие“ 8](#_Toc420049524)

[26 Народно читалище Европа-2014 8](#_Toc420049525)

[27. Сдружение Био-Б-Еко, с.Борино, община Борино, обл. Смолян 9](#_Toc420049526)

[29. Гергана Иванова, „ Доброволчеството в името на прекрасната ни Родина“ 9](#_Toc420049527)

[36. НЧ „Наука – 1927“, с. Левски 10](#_Toc420049528)

[37. Сдружение „Промяната е в Теб” 10](#_Toc420049529)

[38. „Атмосфер Студио“ 10](#_Toc420049530)

[39. Неформална група за запазване на парк „Бедечка“ 11](#_Toc420049531)

[43. СНЦ „Млад природозащитник БЕСАПАРА“ 11](#_Toc420049532)

[45. Неформална гражданска инициатива „Моята Стара Загора“ 12](#_Toc420049533)

[49. Веселин Веселинов 12](#_Toc420049534)

[50. Група за градско земеделие 12](#_Toc420049535)

[51. Центърът за работа с доброволци към Клуб на НСО, Търговище 13](#_Toc420049536)

[52. Сдружение „Бъдеще и развитие“ 14](#_Toc420049537)

[53. Семейство, живеещо в село Белица, община Ихтиман 14](#_Toc420049538)

# 1. Христина Карамфилова Якъбова

**Описание на кандидата:** Кандидатства като неформална гражданска инициатива. Работи в общинска администрация в град Доспат, младши експерт общинска собственост

**Тема:** Кандидатът се е заел с разрешаването на следните проблеми:

* Липса на екологичната култура на населението – необходимо е то да има информация за природните богатства и да ги използва устойчиво;
* Безразборното и незаконно изсичане на гората за собствено облагодетелстване и продаване на дървен материал;
* Унищожаване на местообитания, на находища от растения с локално разпространение (ценни и защитени видове) в района. Унищожаването на местообитания на диви животни, защитени от закона;
* Невземането на никакви мерки за екологично образование на децата в училище, както и на обикновените хора, които не разпознават защитените видове и ги косят за сено заедно с други билки за чай като унищожават находища, които не могат да се възстановят.

**Дейности:**

* Разговори и обсъждане на проблема и мерки за опазване на биоразнообразието с кметовете на общинските селища и кметски наместници, като част от общинските програми за управление на околната среда;
* Ангажиране на кметове, общински съвет и общинските служители за въвеждане на забрани за замърсяване и унищожаване на местообитания на редки и застрашени видове;
* Въвеждане на правилник за събиране на билки, в който да са описани начините за събиране на растенията, без да се унищожават популациите им;
* Изготвяне на информационни материали (брошури, диплянки, плакати), в които да са описани повечето защитени и застрашени видове, както и законите, които ги защитават;
* Упражняване на контрол над пунктовете за събиране на билки и лечебни растения от служители от общинската администрация, които са специалисти в екологията и опазването на околната среда;
* Предоставяне на информационни материали на регионалния информационен център, които да са достъпни за посетителите, както и за туристите извън региона, чрез които те да получават информация за богатата флора в региона.

# 3. Ученически парламент на 3ОУ „Братя Миладинови“ гр. Гоце Делчев

**Описание на кандидата:** Ученически парламент на 3 ОУ „Братя Миладинови“ гр. Гоце Делчев, която е независима доброволна организация, самоуправляваща се, демократична, нерелигиозна и политически независима. Основните цели на дейността на Ученическия парламент са стимулиране на свободния обмен на идеи и информация, научни знания, интелектуални ценности и сътрудничество между учениците.

**Тема:** Повишаване на културата на хора и собственици на кучета относно събирането на кучешките изпражнения от стопаните им, посредством найлонови пликчета и ръкавици и обособяване на специални площи за разхождане на домашни любимци.

**Дейности:**

* Организиране на голям концерт с киноложка изложба и промотиране нуждата собствениците на кучета да носят ръкавици и торбички и идеята, че няма нищо срамно да се почисти след кучето домашен любимец;
* Определяне на територия – място за разходка на домашните любимци. На това място ще бъде направена оградена площ за тренировки на кучета, съвместно с община Гоце Делчев;
* Поставяне на постоянни „реклами“ по главната улица - (буквално върху земята), които да напомнят „Не е срамно да почистиш след кучето си, непростимо е да разболееш дете“;
* Поставяне на няколко шарени контейнера за изхвърляне на биологичните отпадъци от домашните любимци в двора на 3 ОУ „Братя Миладинови“;
* Заснемане на клип „Градът и кучето“, който ще бъде излъчен по ТВ Запад.

**За повече информация:** уеб сайт: [*http://treto-gd.com/*](http://treto-gd.com/)[*https://www.facebook.com/groups/953997117962868/*](https://www.facebook.com/groups/953997117962868/)

# 4. Неформална гражданска инициатива, с.Борино, област Смолян

# Описание на кандидата:

Христина Якъбова кандидатства като неформална гражданска инициатива. Магистър- еколог, химик от с.Борино, Общ. Борино, област Смолян.

**Тема:** Наличие на нерегламентирано сметище в много голяма близост до жилищни сгради. В много голяма близост до сметището има река, в която се вливат потоците, които минават през сметището и увличат много органични отпадъци, пластмаси, химични и строителни отпадъци, които попадат в реката. Голяма степен на замърсеност на реката - от течаща река с голямо видово разнообразие е превърната в блато с растителност, характерна за блатата.

**Дейности:**

* Наемане на техника и работници за почистване на всички отпадъци на сметището и извозването им в депото в с. Барутин;
* Ограждане на терена с мрежа и железни колове с цел ограничаване на достъпа и изхвърляне на отпадъци, като се потърси съдействието на общината за разрешение;
* Терасиране на терена и засаждане с фиданки, специално закупени за тази цел с помощта на наети хора или доброволци;
* Изработване на забранителни табели за хвърляне на отпадъци с информация за санкциите при нарушение, които да бъдат поставени непосредствено преди мястото;
* Ангажиране на един или двама човека, които да следят за нарушители;
* Поставяне на контейнери за смет в близост до терена.

# 5. Сдружение „Бъдеще за Никюп“

**Описание на кандидата:** Сдружението е регистрирано в обществена полза, със седалище и адрес на управление с. Никюп, община Велико Търново. С предмет на дейност: всички сфери, свързани с екология, култура, благоустрояване и др. на населеното място.

**Тема:** Незаконно сметище представляващо парцел в размер на 25 декара, което е отдавна закрито и запръстено, но въпреки от това е незаконно използвано от недобросъвестни жители за изхвърляне на ненужни вещи и отпадъци.

**Дейности:**

* Залесяване на терена с дървесни и храстовидни видове, които да ограничават достъпа на хора и МПС до парцела и в същото време да го облагородят;
* Организиране на доброволческа акция, подкрепена от Кметство с. Никюп, Клуб на пенсионера „Никополис“ и Младежки клуб „Нике“ с. Никюп за почистване и залесяване на терена;
* Обозначаване на парцела с информационни табели;
* Повишаване на гражданския контрол по отношение на нарушителите и поддържането на залесената площ посредством доброволци.

# 7. Неформалната гражданска инициатива „Сливи за смет”, Община Антоново

**Описание на кандидата:** Неформалната гражданска инициатива „Сливи за смет” е създадена след получаване на информацията за конкурс за гражданска активност „Участие за природа”.

**Тема:** Наличие на много на брой нерегламентирани сметища на територията на Община Антово, които замърсяват природата. Тези сметища са в следствие на ниска култура на местното население по темата за сметосъбирането заради недостатъчна информираност за вредите върху околната среда и биоразнообразието.

**Дейности:**

* Сформиране на екип за работа;
* Ползване на външна експертиза за работа с медиите по проблема;
* Наемане на офис и техника;
* Работа на терен за идентифициране на обекти;
* Подготовка и организация на информационна кампания – изработване на информационен лист, рекламни шапки и торбички, мултимедийна презентация на проблема, публикации в регионален вестник;
* Провеждане на кръгла маса по темата „Участие за природа” с участието на местната власт, НПО, бизнес, училища, медии и РИОСВ;
* Обявяване на конкурс за най-бързо и качествено почистване на нерегламентирано сметище;
* Работа на терен от страна на местната общност;
* Отчитане на конкурса и връчване на поощрителни награди – сливови фиданки, храсти и цветя, които да бъдат засадени на мястото на почистеното сметище;
* Отчитане на конкурса за гражданска активност „Участие за природа”;
* Въвличане на гражданите и фирмите за повишаване на културата по опазване на околната среда, да не се създават нови нерегламентирани сметища и да бъдат почистени съществуващите*.*

# 8. Неформална гражданска инициатива от село Бельовци

**Описание на кандидата:** Групата се състои от активисти от с. Бальовци с предимно помагащи професии в сферата на зависимостите, работата с деца, обществените услуги и пенсионери. Обединява ги любовта към мястото.

**Тема:** Основната цел на групата е да подобри  достъпа до параклиса “Рождество Богородично” чрез изграждането на  еко-пътека, която да дава възможност на местните хора и туристи да го посещават. Стимулира ги надеждата, че изграждането на еко-пътеката ще се отрази благоприятно на  туризма и ще направи мястото още по-привлекателно. Надяват се да привлекат като техни съмишленици еко-любители, подръжници на природата и представители на институциите.

**Дейности:**

* изграждане на еко-пътека с указани туристически маршрути и табели;
* поставяне на табла около параклиса и кметството на Вакарел с информация за бъдещи акции по почистване на пътеката и гората, обяви и т.н.;
* изграждане на детско съоръжение с пейки за отдих  и маса, залесяване.

# 9. Родители при ЦДГ “Биляна“ №22 гр. Ямбол от  група Незабравка

**Описание на кандидата:** ЦДГ“Биляна“ е 30 годишна институция с утвърдени приоритети в екологичното възпитание на децата от ранна възраст. Родителската общност иска да  помогне, така че заедно да направят детската градина едно по-чисто и привлекателно място за игри на  децата сред природата! Те вярват, че именно тези първи срещи  с природата, грижите за нея и опазването й ще окажат силно възпитателно и образователно въздействие върху децата.

**Тема:** Целта на проекта е изграждането на екокът на открито, които ще бъде ново стъпало в откриването на света, в изграждането на по-трайни интереси и потребности, в наблюдаване и разбиране причините за развитие и изменение в природата, в оценката на собственото си поведение и в това на другите към природната среда. Съвместното реализиране на проекта ще даде възможност не само на децата, но и на техните родители, да се включат активно в обществения живот. Екипът на ЦДГ „Биляна“ ще доразвива и интегрира проекта с нови учебни форми и допълнителен материал, приобщаващ децата за  „Чиста природа – здрави деца .

**Дейности:**

* Оформяне на лехи с цветя, билки и подправки;
* Монтиране на беседка и къщички за птици;
* Популяризиране, празник „Билките и децата“;
* Изложба „Чиста природа – здрави деца”.

# 10. Валентин Кирилов Грандев

**Описание на кандидата:** През последните няколко години Валентин Градев се опитва да ангажира общественото внимание върху неглижирани проблеми на връзките ни с околната среда, като обединява няколко различни каузи.

**Тема:** Проектът „В едно с природата“ е фокусиран върху проблема със сечта. Ще се работи в две посоки.

1. Събиране и оповестяване на ясни доказателства за размера, причините и последствията върху околната среда, като контрапункт на финансово и маркетингово добре подкрепената дезинформация от страна някои отговорни лица.

2. Популяризиране на темата за връзката на човека с природата и необходимостта от промяна на отношението ни към нея.

**Дейности:**

* Събиране и обобщаване на данни за карта на сечите, размера и плътността им, като се използват различни архиви и връзки с всички природозащитни организации и сдружения;
* Организиране на пътуване до местата, които не са заснети, тъй като се обръща прекомерно внимание на определени райони;
* Споделяне на цялата обобщена информация с обществеността, институциите и по възможност - ресорната комисия в Европейския парламент;
* Започване на дискусия чрез връзки с обществеността за трайно решаване на проблема и необходимостта от дългосрочна държавна политика, целяща залесяване;
* Изнасяне на поредица от беседи и лекции, отнасящи се до единението на човека с природата и правилното отношение към нея, чиято крайна цел ще бъде намирането на съмишленици по всички краища на страната и създаването на реална мрежа от партньори за навременна комуникация и съвместни действия.

# 11. Неформална гражданска инициатива, Варна

**Описание на кандидата:** Неформална гражданска инициатива, която се занимава с градската зелена среда на Варна: създаване на ивици от растителност в свободните зелени площи между улично – регулационните линии на кварталите и тротоарните пространства в града, декорация на горепосочените пространства. Преустройство на зелените площи с цел рационалното им използване за рекреационна дейност и осигуряване на достъпност до тези места.

**Тема:** Прекомерно замърсяване – шумово и атмосферно, в следствие от повишения брой автомобилни превозни средства в град Варна

**Дейности:**

* За основа на проекта ще служи специализирана карта(и) на свободните зелени площи в град Варна. За всяка площ следва да се изготви индивидуален проект, съгласуван с ландшафтен архитект и озеленител. Целта е да се подберат подходящите растителни видове, устойчиви за съответната среда и да се даде детайлно проектно решение – ситуационно и вертикално положение на елементите;
* Подготвяне на подробна количествена сметка за видовете дейности: преоформяне на терени; засяване, инсталация на съоръжения (пейки, украса, осветление, нови настилки). Набавяне на съответните растителни видове;
* Сформиране на работен екип от съответните специалисти за изготвяне на проект за инвестиционна инициатива (ландшафтен архитект, геодезист, строителен инженер и т.н.).

# 12. “Зелени Идеи” ЕООД, сдружение „Активни граждани“

**Описание на кандидата:** “Зелени Идеи” ЕООД участва през последните 2 години в различни проекти главно в Пазарджишка област – пермакултура, биоземеделие, образователни инициативи и др. При редица от инициативите си, “Зелени Идеи” ЕООД си е сътрудничила със сдружение „Активни граждани”.

**Тема:** Сметището на гр. Пазарджик е едно от най-старите действащи сметища, разположено в непосредствена близост до града. Капацитетът му от много години е надхвърлен и честите самозапалвания водят до сериозни проблеми свързани със здравето на населението и нанасят големи екологични поражения в една от най-плодородните части на България. Целта на проекта е закупуване на терен и изграждане на най-необходимата инфраструктура със цел производство на компост.

**Дейности:**

* Проектиране и изграждане на машина за разделяне на компостни фракции, необходима още в първите фази на проекта;
* Закупуване на материали за изграждане на навес.

**За повече информация:** <https://www.facebook.com/groups/272802446119082/>,

# 13. Христина Ябъкова

**Описание на кандидата:** Гражданската неформална инициатива „Екологията – начин на живот“ се състои от 5 души, живеещи в гр. Доспат. Целта е да се помогне за разрешаването на максимален брой екологични проблеми в района.

**Тема:** Замърсяване на терена около едно от училищата в град Доспат. В общината липсва разделно събиране на отпадъците. Учениците нямат познания как и защо отпадъците трябва да се събират разделно. Ниската екологична култура на децата води до замърсяване на терена покрай училището, което поражда риск за здравето им.

**Дейности:**

* Осигуряване на контейнери за разделно събиране в района около и в училището;
* Провеждане на разяснителна кампания за учениците, разкриваща ползата от разделното събиране.

# 14. Ученически еко клуб „Силивряк“, Велико Търново

**Описание на кандидата:** Ученически еко клуб „Силивряк“ работи в Професионална гимназия по туризъм „Д-р Васил Берон“ – Велико Търново от 2012 година по проект „Успех“. Създаден е с цел обогатяване и допълване на общообразователната подготовка на учениците и придобиване на знания и умения чрез клубна дейност по екология.

**Тема:** Създаване на образователен център „Училище за природата“ в ПГТ „Д-р Васил Берон“, който ще се фокусира предимно върху ранното обучение на децата да обичат, ценят и пазят природата. Поради положението си Велико Търново е място с богато биоразнообразие. Образователните дейности са много важни за конкретното опазване на отделни видове в редица защитени територии около града.

**Дейности:**

* Представяне на основните географски характеристики на района;
* Запознаване на младежите с изискванията за безопасност при провеждане на теренни проучвания;
* Обучение чрез провеждане на лагери и организиране на био игри за подрастващите;
* Популяризиране на доброволческия труд чрез иницииране и реализация на краткосрочни, средно- и дългосрочни доброволчески проекти.

# 15. СНЦ „Училищно настоятелство към ОУ “Св.Св.Кирил и Методий” с.Марково, община Родопи

**Описание на кандидата:** СНЦ „Училищно настоятелство към ОУ “Св.Св.Кирил и Методий” с.Марково, община Родопи, област Пловдивска е сравнително новорегистрирано сдружение, но амбицирано да благоприятства развитието на училището и благоустрояването на района. Целта е популяризиране на с. Марково като китно селце, разположено в т.нар.” Родопска яка”.

**Тема:** Формирането на екологично възпитание и култура е от голямо значение за запазване на чистата планинска природа, тъй като от нея зависи нашето здраве. По тази причина поколенията трябва да трупат знания за природата, да изграждат навици за нейното опазване, да се мотивират да я обичат и проучват.

**Дейности:**

* Оборудване на кабинети по биология и химия;
* Провеждане на извънкласни дейности, свързани с опазване на природата, запознаване биологичното разнообразие;
* Повишаване на екологичната култура на децата и техните родители.

# 16. Д-р Таня Славова Грандева и съмишленици от инициативата „В едно с Природата“

**Описание на кандидата:** Д-р Таня Грандева е дипломиран лекар от 1998 г. През последните три години д-р Грандева е изоставила клиничната практика и се е фокусирала върху популяризиране на правилното хранене чрез лекции, беседи, участие в интервюта и дискусии.

**Тема:** Въпреки многобройните канали, по които човек се снабдява с информация, нейната достоверност е силно оспорима. Този проект има за цел да повиши информираността на гражданите, относно методите за правилно и екологично хранене.

**Дейности:**

* Организиране и провеждане на лекции в различни градове от страната относно методи за правилно и екологично хранене;
* Популяризиране на лекциите посредством медии и партньорски организации.

# 17. Сдружение „Зона Ловеч“

**Описание на кандидата:** Сдружение „Зона Ловеч“ организира ежегодно различни спортни мероприятия на територията на града.

**Тема:** В близост до блок ж.к. Здравец, гр. Ловеч се намира спортната площадка, която е затрупана с купчини пръст и строителни материали, а също и необезопасена шахта. Целта на проекта е по ПУДОС да се разшири спортната площадка.

**Дейности:**

* Установяване на връзка с общината и фирмата, причинител на замърсяването;
* Организиране на спортно събитие, с цел популяризиране на идеята сред населението;
* Работа с медии, с цел популяризиране на инициативата за разширяване на спортната площадка;
* Извършване на разширяването.

# 19. Любка Иванова Чомакова и група деца от ПИГ – 1 група, гр.Дупница

**Описание на кандидата:** Работи с деца от приблизително 20 години. Начинанията й във връзка с опазване на природата са свързани с екологичното възпитание на децата.

**Тема:** Целта на Любка е да провокира децата от гр. Дупница да мислят за природата като за майка, както тя казва, която не бива да бъде замърсявана и поругавана. Използвайки възпитателни методи, тя цели да промени кръгозора им, така че те сами да популяризират идеята сред приятели и семейство и така да се положат основите за по- информирано и въвлечено гражданско общество.

**Дейности:**

* Ушиване на 20 торбички от плат, нарисувани от всяко дете с послание, което самото дете ще измисли. Името на кампанията ще е: „Торбичка подарък за децата ми”;
* Търсене на партньорство на местната кабелна телевизия; създаване на Фейсбук група за събитието.

# 23. „Прегръдка за гората – стихийно шествие“

**Описание на кандидата:** Групата „Прегръдка за гората – стихийно шествие“ се създава, за да се противопостави положителна енергия на злоупотребите с горите, да се провокира личното отношение към опазването на околната среда и да се възстанови връзката между хората и природата.

**Тема:** Основен проблем е изсичането на гората в Природен парк „Шуменско Плато“ включително и местността „Кьошкове“ и замърсяването им. Като резултат от изнасяне на дървесина от Шуменското плато с тежки камиони много от туристическите пътища са унищожени. Най-вече това важи за Римски път, който е път с вековна традиция, оцелял от миналото, но който за съжаление вече е изровен и е неизползваем. На територията на ПП Шуменско плато ежедневно се появяват нерегламентирани сметища със строителни и битови отпадъци, които силно замърсяват природния парк.

**Дейности:**

* Отводняване на пътищата и заличаване на коловозите по туристическите пътища;
* Възстановяване на целия Римски път;
* Организиране на акции по почистване на нерегламентираните сметища на територията на ПП Шуменско плато;
* Поставяне на кошчета от по–устойчив материал, залесяване на парка.

**За повече информация:** Групата „Прегръдка за гората – стихийно шествие“ - <https://www.facebook.com/groups/1563170860624291/>

# 24. Мария Димитрова Георгиева „Прегръдка за гората – стихийно шествие“

**Описание на кандидата:**Групата „Прегръдка за гората – стихийно шествие“ се създава, за да се противопостави положителна енергия на злоупотребите с горите, да се провокира личното отношение към опазването на околната среда и да се възстанови връзката между хората и природата.

**Тема:** Смехът е един от пътищата да останем съзнателни и в добро настроение при всякакви обстоятелства. Йога на смеха може да подобри физическото здраве, да ни освободи от негативните чувства и емоции, и да ни помогне да поддържаме връзка с духовната ни природа и заобикалящия ни свят. Когато всеки от нас се погрижи да бъде в мир със себе си, може да се обърне към заобикалящата го среда и да работи за нейното благосъстояние. Преодолявайки стреса от ежедневието, отваряйки съзнанието си чрез йогата на смеха на такова място, сред природата, хората се хармонизират с природата. Засилва се връзката с природата, повишава се осъзнатостта за проблемите и отговорността за тяхното решаване.

**Дейности:**

* Провеждане на 2 сесии по йога на смеха в групи от по 18 човека сред природата в Близост до село Кости – Природен парк Странджа с цел осъществяване на връзка между човека и природата - стартова точка Бургас.

Групата „Прегръдка за гората – стихийно шествие“ - <https://www.facebook.com/groups/1563170860624291/>  
Мария Димитрова Георгиева – [maria.d.georgieva@gmail.com](mailto:maria.d.georgieva@gmail.com)

# 26 Народно читалище Европа-2014

**Описание на кандидата**: Мисията им е да подпомага гражданското израстване и развитието на общността чрез неформално учене и дейности на открито. Стремят се към обучение в устойчива среда с отдадени лектори и с визия за практични решения.

**Тема:** Проблемът , които се опитват да решат засяга землището на селото Мощанец, където от известно време коритото на река Струма се измества и на посоченото място заобикаля изградения праг за намаляване скоростта на реката. Проблемът може да се види с приложението на Гугъл Стрийт вю на електронния адрес по-долу:

https://www.google.com/maps/views/explore?hl=en&gl=bg&ll=41.97598,23.081586&bd=41.974834,23.079089,41.977127,23.084083&z=18&pv=2

където лесно се визуализира разликата между нормалното състояние на реката (при визуализация на картата) и текущия проблем (при сателитна снимка). Ситуацията не е критична, но е достатъчно сериозна и предполага координирани действия между отговорни институции, собственици на терена и всички заинтересовани лица, които не желаят да чакат разрастване на проблема или по-сериозен инцидент вследствие на ерозията.

**Дейности:**

* Привличане вниманието на всички заинтересовани страни към текущото състояние и ангажирането им в конкретни стъпки към решаване на проблема в рамките на разрешения бюджет: това са Община Благоевград, Басейнова дирекция, Западнобеломорски регион и собственика на терена;
* Получаване на предписание за действие от Басейнова дирекция;
* Сключване на договор за използване на строителна техника и изпълнение на предписанието за възстановяване коритото на река Струма.

**За повече информация:** https://www.facebook.com/Europe2014CommunityCenter

# 27. Сдружение Био-Б-Еко, с.Борино, община Борино, обл. Смолян

**Описание на кандидата:** Сдружението е учредено през февруари 2001 г. и е регистрирано като неправителствена организация, в обществена полза със следните основни цели: да работи за екологичното развитие и съхранение на уникалната природа, да запази местната материална и духовна култура, да съхрани и популяризира исторически и природни забележителности, развитие на туризма в региона.

**Тема:** В Западните Родопи, в Община Борино, от с. Тешел до с. Буйново / участък с дължина 21 км / се намира Природната забележителност „Буйновско ждрело”, образувано в течение на милиони години водите на река Буйновска (река Кричим) и през което ждрело минава единствения път за селата Ягодина, Буйново и Кожари. Пътят като единствена връзка със селото от горното течение на р. Буйновска е целогодишно натоварен и слабо стопанисван и опазван от гледна точка на екологията. По протежение на ждрелото и от двете страни в обзорната част на пътя могат да се видят по скалите, скалните скатове и скалните венци множество надписи, знаци, сигнали нанесени с блажни бои, спрейове, маркери и др.

**Дейности:**

* Почистване на петна, знаци, символи, нанесени с блажни бои по скални повърхности, скални венци и скатове по протежение на ждрелото;
* Ремонтиране на единствената крайпътна чешма от началото на Буйновското ждрело до Ягодинска пещера.

**За повече информация:** [www.borino.org](http://www.borino.org)

# 29. Гергана Иванова, „ Доброволчеството в името на прекрасната ни Родина“

**Описание на кандидата:** Гергана Иванова е на 25 години, магистър на НСА. Подготвя дипломната си работа, като тема на научния й труд са интересни казуси в човешката история и нерешими в медицината случаи на реални пациенти, които тя смело нарича „онеправдани”. Любовта й към природата, животните, хората и най-общо към живота, я превръщат в ревностен природозащитник и природолюбител.

**Тема:** Проектът е насочен към подобряване на един от софийските паркове - Южен парк и по-конкретно езерата в парка и тези от тях, които след като не се поддържат са се превърнали в блата, мръсни, неприятни и опасни за децата и любимците ни. Застрашен е животът и здравето на различните популации птици, които оцеляват изключително трудно.

**Дейности:**

* Събиране на отпадъци, транспортирането им до сметище, взимане на проби от водата, изследване и анализ на пробите;
* Създаване на подробен списък на съществуващите видове в езерото;
* организация и популяризиране на кампанията за набиране на работна ръка, купуване на стимули и малки награди за учениците и малчуганите.

# 36. НЧ „Наука – 1927“, с. Левски

**Описание на кандидата:** НЧ„Наука – 1927“ се намира в с. Левски, общ. Суворово, обл. Варна. Читалището е социален и културен център на общността в селото. Към момента развива дейности в групите „Здравец“ и „Надежда“.

**Тема:** Оформяне на кът за отдих и игри в пространството пред читалището. Чрез подобряването на социалната среда, ще се повиши екологичната култура на населението.

**Дейности:**

* Облагородяване на терена;
* Закупуване и поставяне на компостер;
* Дейности по разпространение на резултатите.

**Контакти:**Facebook: Читалище Наука С. Левски

# 37. Сдружение „Промяната е в Теб”

**Описание на кандидата:** Сдружение „Промяната е в Теб” – гр. Трявна е създадено в подкрепа на младите хора. Целите му са свързани с установяването на връзка между публичните институции, бизнеса и обществото в контекста на екосъобразното бъдеще. Посредством методите на формалното и неформалното образование да се разшири мирогледа на младежите и да се стимулира тяхното активно участие в обществото.

**Тема:** Повишаване на информираността относно биодинамично земеделие и пермакултурно градинарство, с цел по-добро използване на наличното пространство около къщите на хората.

**Дейности:**

* Подготовка – разпространение на информация, набиране на участници за практическата част и подготовка на самото обучение;
* Практическа част – провеждане на обучението;
* Разпространение на резултатите.

# 38. „Атмосфер Студио“

**Описание на кандидата:** „Атмосфер Студио“ е организация от млади артисти, занимаващи се с аудио-визуални проекти.

**Тема:** Проблемът с опустошителното действие на вредните химикали върху пчелите и нуждата от навременна реакция за опазването на тези насекоми. Пчелите имат важна опрашваща роля в селското стопанство. Индустриалната земеделска система, разчитаща на пестициди и химикали при обработването на големите монокултурни площи, поставя в риск съществуването на пчелните популации.

**Дейности:**

* Заснемане на късометражен филм, показващ ползата от пчелите и вредата, която им се нанася от човешката дейност. Ще се работи в партньорство с организации, имащи експертиза в областта;
* Дейности по разпространение на филма.

# 39. Неформална група за запазване на парк „Бедечка“

**Описание на кандидата:** Неформална група за запазване на целия парк „Бедечка“ в Стара Загора представлява мрежа от активисти, архитекти, млади учени и други заинтересовани от решаването на казуса.

**Тема:** Противодействие срещу планирано застрояване на 400 декара зелени площи, имащи статут на парк от 1960 г. През 2012 г. влиза в сила ПУП, който предвижда застрояване на парка. В него са допуснати редица неточности и липси в документацията.

**Дейности:**

* Иницииране на редица срещи на групите от градовете, сблъскващи се с подобен проблем, на които ще се търсят възможни промени в законодателството, с цел мащабно решение на проблема;
* Провеждане на пресконференция с цел подготовка на конкретни протестни прояви;
* Продължаване на работата с медиите, с цел повишаване на информираността относно казуса;
* Срещи с политически партии като се търси подкрепа за предложените законодателни промени.

**За повече информация:** <https://www.facebook.com/zapazete.bedechka>

# 43. СНЦ „Млад природозащитник БЕСАПАРА“

**Описание на кандидата:** СНЦ „Млад природозащитник БЕСАПАРА“ е реализирало акции и проекти в сферата на екологията и природозащитата.

**Тема:** Бесапарските ридове са защитена зона по НАТУРА 2000. В рамките на територията се намират ендемитни растения, редки защитени птици, гризачи и насекоми. Биоразнообразието в района е застрашено от ежегодното му опожаряване, най-вече в частта около с. Бяга. В землището на селото се отглеждат овощни и розови масиви. Практика е след пролетната резитба, да се събират и изгарят съчките. Неконтролираното изгаряне се разраства в пожар, който бързо обхваща хълмовете на Бесапарските ридове.

**Дейности:**

* Закупуване на автономна моторна дробилка за клони;
* Провеждане на еднодневно обучение за земеделски производители на тема „Екологични и финансови ползи от надробяване на съчките при резитба на трайните насаждения –превенция от възникване на пожари“;
* Обучение на ученици по същата тема, с цел повишаване на екологичната култура на подрастващите;
* Разпространяване на дискове с информационни материали по темата на обучението;
* Осигуряване на публичност на резултатите, посредством статии в регионалните медии (в-к „Знаме“).

**За повече информация:**Фейсбук: СНЦ "Млад природозащитник -Бесапара"  
Сайт: <http://www.mpbesapara.ngobg.info/index.html>

# 45. Неформална гражданска инициатива „Моята Стара Загора“

**Описание на кандидата:** Неформална гражданска инициатива „Моята Стара Загора“ е обединение, формирано в социалните мрежи. Целта му е създаването на активно гражданско общество, което да работи за просперитета на града и запазване на природата.

**Тема:** Влошаване на „зеления фонд“ в градската среда и липсата на своевременно залесяване. Поради неблагоприятните атмосферни условия през последните години и урбанизацията на града, зеленият фонд е силно намален. Жителите на Стара Загора виждат проблема, но са неуверени в способностите си да влияят като гражданско общество. Възпитание за разделно събиране на битови отпадъци и използването на контейнерите, предназначени за целта.

**Дейности:** Кампания „Върни пластмаса, засади дърво“

* Уговаряне на условията за провеждане на кампанията с община Стара Загора;
* Избиране на фирма-доставчик на фиданки;
* Информационна кампания сред населението;
* Провеждане на събитието;
* Информационна кампания в медиите.

**За повече информация:** <https://www.facebook.com/groups/645428485467660/?fref=ts>

# 49. Веселин Веселинов

**Описание на кандидата:** Млад архитект с богат опит и отличия в сферата на: пасивна архитектура; устойчиво и енергийно-ефективно строителство; строителство с естествени материали; управление на проекти; преподаване и работа с деца и подрастващи.

**Тема:** Ключът към решение на екологичните проблеми на съвремието е заложен в трансформацията в мисленето по посока Екология и Устойчиво развитие – дългосрочен процес, който е необходимо да започне от най-младите чрез образователно-информационни кампании с общовалиден характер, но локални мерки и действия.

**Дейности:**

* Изграждане на две беседки от естествени строителните материали – беседките ще бъдат изградени в: СОУ „Д-р Петър Берон” в гр. Костинброд и 202 ОУ „Христо Ботев” в с. Долни Пасарел.

**За повече информация:** [**www.vnv.bg**](http://www.vnv.bg)

# 50. Група за градско земеделие

**Описание на кандидата:** Неформално доброволческо гражданско обединение за развитие на социално-значими практики на градско земеделие в София и други градове в страната. Целта на групата е да мотивира градските жители да създават и развиват малки местни общности, основани на модели на взаимопомощ и солидарност чрез въвличането им в практически дейности за производство на храна.

**Тема:** Проблемът, който планът за Градски учебен пчелин цели да адресира – негативното въздействие на човешката дейност върху пчелите, е многоаспектен и изисква интегриран подход за разрешаването му. Намаляването на популациите на пчелите у нас и по света се отдава основно на намаляването на биоразнообразието на медоносните растения, все по-широката употреба на вредни за здравето на пчелите препарати за растителна защита в селското стопанство, загубата на терени с естествена растителност, промените в климата. Паралелно с предизвикателствата на влошената жизнена среда на пчелите, условията за практикуване на пчеларството у нас стават все по-неблагоприятни за дребните производители на мед и пчелни продукти, за младите начинаещи пчелари и за тези, които практикуват в близост до населени места.

**Дейности:**

* Създаването на малък пчелин с учебни и информационни цели и с дългосрочен план за развитие - пчелинът ще предлага целогодишно обучение по пчеларство и ще се развива като общностен център, популяризиращ проблемите на пчелите и възможни начини за тяхното решаване.

**За повече информация:** Профил във Facebook: https://www.facebook.com/pages/Urban-Farming- Sofia/522091357842554?fref=ts

# 51. Центърът за работа с доброволци към Клуб на НСО, Търговище

**Описание на кандидата:** Центърът за работа с доброволци към Клуб на НСО е създаден през 2004 г. и е част от Мрежата на Национален алианс за работа с доброволци – НАРД. ЦРД към Клуб на НСО е един от първите включени центрове. Работи за утвърждаване ценностите на гражданското общество в Търговище и региона чрез свободен обмен на идеи, информация и развитие на партньорства

**Тема:** От природата зависи нашето здраве и начина ни на живот. Замърсяването, отравянето на околната среда е проблем, засягащ хората по целия свят. Затова доброволците от Центъра в град Търговище реализират редица кампании, с които да я защитим, а и да предизвикаме вниманието на хората от нашия регион върху проблема. „Зелена стая на открито“, представлява красиво екокътче, което ще бъде създадено в градски парк. Това ще бъде място, където да се изнасят уроци на открито на екотематика. Целта е тя да се превърне в отворено пространство за зелени дискусии, което да събира младите хора от града. Да бъде мястото, където единомислещите младежи да обсъждат конкретните екологични проблеми, които съществуват в нашия град, както и възможностите за тяхното разрешаване.

**Дейности:**

* Подготовка и планиране;
* Изграждане на „Зелена стаята на открито“;
* Провеждане на екоуроци, екоателиета и изложби;
* Информационна кампания за обявяване на резултатите от проекта.

**За повече информация:**Facebook: <https://www.facebook.com/pages/%D0%A6%D0%B5%D0%BD%D1%82%D1%8A%D1%80-%D0%B7%D0%B0-%D1%80%D0%B0%D0%B1%D0%BE%D1%82%D0%B0-%D1%81-%D0%B4%D0%BE%D0%B1%D1%80%D0%BE%D0%B2%D0%BE%D0%BB%D1%86%D0%B8-%D0%BA%D1%8A%D0%BC-%D0%9A%D0%BB%D1%83%D0%B1-%D0%BD%D0%B0-%D0%9D%D0%A1%D0%9E/248410708686358>

# 52. Сдружение „Бъдеще и развитие“

**Описание на кандидата:** Целта на сдружението е да защитава правото на човека да работи и живее в благоприятна околна среда; работа за по-доброто развитие, бъдеще и преодоляване на бедността, оказване подкрепа на уязвими групи от обществото в планиране и организиране на социално отговорни кампании.

**Тема:** Община Луковит, област Ловеч попада в район за оценка и управление на качеството на атмосферния въздух в който нивата на различните замърсители са над установените за страната норми. Наличието на възлови за страната шосейни артерии (ГП-1-3 София-Русе) предполагат замърсяване на въздуха в общината, особено в общинския център – гр. Луковит и селата Петревене и Румянцево. Липсата на средства в Община Луковит води до недостатъчно добрата работа по отстраняване на този проблем и предприемане на конкретни действия за намаляване на замърсяването. Целта на проекта е да се засадят дървета на главните входно-изходни артерии в три населени места в община Луковит, където има засилен трафик на автомобили. Общо в общината има 12 населени места. Силно натоварен и възлов за страната шосеен път е ГП-1-3 София-Русе, който минава през с. Румянцево, с. Петревене и гр. Луковит.

**Дейности:**

* Съвместна информационна кампания с община Луковит, която да запознае населението с инициативата;
* Провеждане на кампанията по залесяване;
* Комуникация с медиите, за по-добро отразяване на събитието.

# 53. Семейство, живеещо в село Белица, община Ихтиман

**Описание на кандидата:** Семейство, живеещо в село Белица, община Ихтиман.

**Тема:** В района на село Белица природата като биоразнообразие е добре запазена през годините. Билкарството и шипкарството е основен поминък на ромското население в района. В райна има няколко мини на концесия, които добиват вермикулитова суровина. Местните хора са бедни и обезверени и си продадоха земите на безценица и след това видяха лошото въздействие на мината – безводие и липса на плодородие. Мините изсякоха масиви с гора, за да започнат дейността си. Отделно тази година имаше и няколко фирми на концесия за добив на дървесина.

**Дейности:**

* Установяване на връзка с органите на местната власт и горското стопанство, с цел подкрепа на инициативата за залесяване на изсечените масиви;
* Набавяне на фиданки и акция по залесяване на изсечените масиви.

Този документ е създаден с финансовата подкрепа на Програмата за подкрепа на неправителствени организации в България по Финансовия механизъм на Европейското икономическо пространство. Цялата отговорност за съдържанието на документа се носи от Българска Фондация Биоразнообразие и при никакви обстоятелства не може да се приема, че този документ отразява официалното становище на Финансовия механизъм на Европейското икономическо пространство и Оператора на Програмата за подкрепа на неправителствени организации в България.